**Līgums Nr. \_\_\_\_\_\_/2025/3.4**

**Par interešu izglītības programmas apguvi**

Rīgā, 2025. gada Noklikšķiniet šeit, lai ievadītu datumu.

**Handbola skola**, reģistrācijas Nr. 40008300618 (turpmāk – **Iestāde**), kuru pārstāv tās valdes locekle Elīna Mārtiņa uz statūtu pamata, un audzēkņa likumiskais pārstāvis (turpmāk – **Vecāks**)

|  |  |  |
| --- | --- | --- |
| Noklikšķiniet šeit, lai ievadītu vārdu un uzvārdu. |  | Noklikšķiniet šeit, lai ievadītu personas kodu |
| (*vecāka vai aizbildņa vārds, uzvārds)* |  | *(personas kods*) |

Iestāde un Vecāks kopā turpmāk – **Puses**, bet katrs atsevišķi arī **Puse**, noslēdz šādu līgumu par bērna (turpmāk – **Audzēknis**)

|  |  |  |
| --- | --- | --- |
| Noklikšķiniet šeit, lai ievadītu vārdu un uzvārdu. |  | Noklikšķiniet šeit, lai ievadītu personas kodu |
| *(bērna vārds, uzvārds)* |  | *(personas kods*)  |

Interešu izglītības programmas apguvi (turpmāk – **Līgums**):

1. **LĪGUMA PRIEKŠMETS**
	1. Līgums nosaka kārtību, kādā tiek nodrošināta licencētas interešu izglītības programmas **HANDBOLS (rokasbumba)**, (turpmāk - **Programma**) apguves nodrošināšana un Iestādes sniegto pakalpojumu apmaksas kārtība.
2. **IESTĀDES TIESĪBAS UN PIENĀKUMI**
	1. Iestādes pienākumi:
		1. nodrošināt profesionālās ievirzes programmas apguvi atbilstoši licencētajai izglītības programmai un citiem normatīvajiem aktiem, kas reglamentē Programmas realizēšanu;
		2. nodrošināt Audzēkņa apmācību profesionāli kvalificētu pedagogu vadībā, kuri ievēro LR normatīvajos aktos noteiktās prasības attiecībā uz saviem pienākumiem un tiesībām un radoši un atbildīgi piedalās Programmas īstenošanā, kā arī ievēro pedagogu profesionālās ētikas normas;
		3. nodrošināt Programmas darbībai un apguvei nepieciešamos mācību līdzekļus un materiālus;
		4. nodrošināt emocionāli un fiziski drošu vidi Iestādes nodarbībās un pasākumos;
		5. nodrošināt Audzēkņa veselības aizsardzību atbilstoši spēkā esošajām sanitārajām normām, drošības un ugunsdrošības noteikumiem Programmas īstenošanas laikā;
		6. veicināt Audzēkņa piedalīšanos Iestādes rīkotajos pasākumos un savlaicīgi informēt Vecāku par plānotajiem pasākumiem Iestādē;
		7. iepazīstināt Audzēkni un Vecāku ar iekšējās kārtības noteikumiem un citiem normatīvajiem aktiem, kas attiecināmi uz Programmas īstenošanu;
		8. informēt Vecāku par Iestādes iekšējās kārtības noteikumu neievērošanu;
		9. informēt Vecāku par Audzēkņa apgūtajām prasmēm, attīstību, kā arī sniegt ieteikumus attīstības veicināšanai.
	2. Iestādes tiesības:
		1. aizliegt Audzēknim piedalīties nodarbībās, sacensībās vai citos Iestādes pasākumos, ja radušās aizdomas, ka Audzēknis saslimis vai ir emocionāli nelīdzsvarots. Šādā gadījumā Iestāde informē Vecāku un kopā ar viņu nekavējoties pieņem lēmumu par tālāko rīcību Audzēkņa labākajās interesēs;
		2. atskaitīt Audzēkni no Iestādes un izbeigt Līgumu šajā Līgumā noteiktajos gadījumos;
		3. prasīt zaudējumu atlīdzību no Vecāka par Iestādei nodarītajiem materiālajiem zaudējumiem Audzēkņa vainas dēļ.
3. **VECĀKA TIESĪBAS UN PIENĀKUMI**
	1. Vecāks apņemas:
		1. ievērot Iestādes iekšējo kārtību reglamentējošos dokumentus un rūpēties, lai Audzēknis ievēro Iestādes iekšējo kārtību reglamentējošos normatīvos aktus, kā arī sabiedrībā pieņemtās morāles un ētikas normas;
		2. sekot Audzēkņa Iestādes nodarbību apmeklējumiem;
		3. reizi gadā iesniegt Iestādei ģimenes ārsta vai sporta ārsta apliecinājumu par Audzēkņa veselības stāvokli un atļauju piedalīties nodarbībās ar paaugstinātu fizisko slodzi:
4. līdz 9 gadu vecumam (ieskaitot) - ģimenes ārsta,
5. no 10 gadu vecuma – ģimenes ārsta un sporta ārsta (Iestāde veic nosūtīju atbildīgajām iestādēm, vecāks veic nepieciešamās darbības izmeklējuma pieteikšanai un veikšanai).
	* 1. sniegt patiesas ziņas par Audzēkņa veselības stāvokli un nekavējoties ziņot Iestādei par jebkādiem Audzēkņa veselības traucējumiem, slimībām vai traumām, kas var ietekmēt Audzēkņa dalību nodarbībās vai aizliedz fizisku vingrinājumu veikšanu;
		2. Audzēkņa slimības gadījumā savlaicīgi par to ziņot Iestādei un iesniegt prombūtni attaisnojošus dokumentus;
		3. sadarboties ar Iestādi un Audzēkņa pedagogiem, sniegt informāciju, kas saistīta ar Audzēkņa izglītošanu un audzināšanu, sekmēt audzēkņa izglītošanos un iesniegt Iestādes darbībai nepieciešamās izziņas par Audzēkni;
		4. nodrošināt Audzēkni ar visu treniņa (izglītības) procesam nepieciešamo apģērbu un apaviem;
		5. segt izmaksas, kas saistītas ar Audzēkņa nodrošināšanu ar Iestādes noteiktu apģērbu dalībai Iestādes, Latvijas Handbola Federācijas un citu sporta skolu vai klubu rīkotajos pasākumos un sacensībās;
		6. sekmēt Audzēkņa piedalīšanos Iestādes, Latvijas Handbola Federācijas un citu sporta skolu vai klubu rīkotajos pasākumos un sacensībās, piedalīties vecāku sapulcēs;
		7. segt Iestādes norādītās izmaksas, kas saistītas ar Audzēkņa dalību Iestādes, Latvijas Handbola Federācijas un citu sporta skolu vai klubu rīkotajos pasākumos un sacensībās;
		8. bez Iestādes atļaujas neslēgt nekādus reklāmas, sponsoru vai cita rakstura un mērķa līgumus, kas var ietekmēt šī Līguma izpildi un Audzēkņa pilnvērtīgu Programmas apguvi;
		9. saudzīgi izturēties pret Iestādes mantu un atlīdzināt zaudējumus, kas radušies Audzēkņa vai Vecāka neatļautas rīcības vai bezdarbības rezultātā;
		10. akceptēt kā juridiski saistošu Iestādes izsniegto Mācību maksas rēķinu, kā arī jebkuru citu ar Līgumu saistīto rēķinu, kas tiks sagatavoti elektroniski un būs derīgi bez paraksta.
	1. Vecākam ir tiesības:
		1. piedalīties ar ieteikumiem Programmas mācību procesa pilnveidē un iesaistīties Iestādes pašpārvaldē, ja tāda ir izveidota;
		2. saņemt informāciju par Audzēkņa mācību gaitu, sasniegumiem u.c. informāciju, kas saistīta ar Programmas apguvi un tālāko profesionālo attīstību;
		3. pieprasīt Iestādei nodrošināt Audzēkņa izglītošanu, piesaistot atbilstošas pedagoģiskās un profesionālās kvalifikācijas pedagogus, kas radoši un atbildīgi piedalās Programmas īstenošanā, ievērojot pedagogu profesionālās ētikas normas.
6. **MĀCĪBU MAKSA UN VECĀKU LĪDZFINANSĒJUMS**
7. Iestādes vecāku līdzfinansējums (turpmāk Mācību maksa) ir noteikts 45 eiro (četrdesmit pieci eiro) kalendārajā mēnesī ievērojot Handbola skolas 2024. gada 25. jūlijā pieņemto lēmumu Nr. 1/2024;
8. Iestāde piešķir 25% Mācību maksas samazinājumu izglītojamajam:
	* 1. ja izglītojamais ir no ģimenes, kurai piešķirts Latvijas Goda ģimenes statuss un izsniegta apliecība ‘’Goda ģimene’’ vai 3+ Ģimenes karte;
		2. ja izglītojamais ir no ģimenes, kurā divi vai vairāk bērni mācās Handbola skolā.
9. 4.2. punktā piemēroto Mācību maksas samazinājumu piemēro ar mēnesi, kurā vecāks izglītības iestādes administrācijai ir iesniedzis iesniegumu un apliecinošus dokumentus par attiecīgo faktu, uz kura pamata direktors piešķir Mācību maksas samazinājumu.
10. Mācību maksas samazinājums izglītojamajam 50% apmērā tiek piešķirts uz laiku, kurā slimības dēļ izglītojamais nav apmeklējis nodarbības nepilnu mēnesi (kavējuma periods nav mazāks par divām kalendārajām nedēļām) un ir izsniegta ārsta izziņas par attiecīgo periodu. Ārstai izziņai Handbola skolā jābūt iesniegta 10 dienu laikā no izziņas izsniegšanas brīža;
11. Mācību maksa ir jāmaksā par mācību gadu, kas Iestādē ir noteikts no 1. septembra līdz 31. augustam (ieskaitot).
12. Iestāde nosūta Vecākam uz Līgumā norādīto e-pastu rēķinu par Mācību maksu par aktuālo Programmas apguves kalendāro mēnesi līdz katra mēneša 5. datumam.
13. Vecāks maksā Iestādes noteikto Mācību maksu atbilstoši Iestādes izrakstītajiem rēķiniem par katru mēnesi līdz kārtējā mēneša 10.datumam. Par Līgumā noteikto maksājumu samaksas dienu tiek uzskatīta diena, kad šo maksājumu saņemšana Iestādes norādītajā bankas kontā.
14. Iestāde ar savu lēmumu ir tiesīga mainīt mācību gadam noteikto Mācību maksu ne biežāk kā vienu reizi mācību gadā. Izmaiņas stājas spēkā ar vienpusēju Iestādes paziņojumu, kuru Iestāde rakstiski nosūta Vecākam ne vēlāk kā 1 mēnesi pirms Mācību maksas izmaiņu spēkā stāšanās.
15. **PAPILDU NOTEIKUMI**
	1. Vecāks apliecina, ka pirms Līguma slēgšanas:
		1. ir aizpildījis iesniegumu uzņemšanai Iestādē;
		2. ir iepazinies ar Iestādes iekšējo kārtību reglamentējošiem dokumentiem.
	2. Vecāks, parakstot Līgumu, ir informēts un piekrīt, ka Programmas apguves procesa plānošana un organizācija, ieskaitot darba formas, metodes un paņēmienus, ir pedagogu kompetencē.
	3. Vecāks apliecina, ka uz Līgumā norādīto Vecāka e-pasta adresi katru mēnesi vēlas saņemt Mācību maksas rēķinu.
	4. Puses vienojas, ka saziņa šī Līguma sakarā, t.sk. jebkāda informācija un paziņojumi saistībā ar Programmas apguvi vai Iestādes, Latvijas Handbola Federācijas un citu sporta skolu vai klubu rīkotajiem pasākumiem un sacensībām, notiek, izmantojot Līgumā norādītās Pušu e-pasta adreses.
	5. Vecāks piekrīt tam, ka Iestāde izveido *Whatsapp* grupu Audzēkņa treniņu grupas saziņai un sava telefona numura iekļaušanai tajā, lai atvieglotu un paātrinātu komunikāciju ar Iestādi.
16. **LĪGUMA DARBĪBAS TERMIŅŠ, GROZĪŠANAS UN IZBEIGŠANAS NOTEIKUMI**
	1. Līgums stājas spēkā ar tā parakstīšanas dienu un ir spēkā līdz brīdim, kad Audzēknis ir sekmīgi pabeidzis Programmas apguvi.
	2. Jebkuri Līguma grozījumi un papildinājumi tiek noformēti rakstveidā un kļūst par Līguma neatņemamu sastāvdaļu.
	3. Līgumu var izbeigt pirms termiņa, Pusēm savstarpēji vienojoties.
	4. Vecāks var izbeigt Līgumu vienpusēji, rakstiski brīdinot Iestādi par Līguma izbeigšanu vienu mēnesi iepriekš.
	5. Iestāde var izbeigt Līgumu vienpusēji, rakstiski brīdinot Vecāku par Līguma izbeigšanu 5 kalendārās dienas iepriekš un norādot Līguma izbeigšanas pamatu, šādos gadījumos:
		1. ja Audzēknis rupji pārkāpis Iestādes iekšējo kārtību reglamentējošos noteikumus;
		2. ja Audzēknis atkārtoti pārkāpis Iestādes iekšējo kārtību reglamentējošos noteikumus un par šādu pārkāpumu Vecāks jau iepriekš ir rakstiski saņēmis paziņojumu;
		3. Vecāks kavē Mācību maksas samaksu ilgāk kā 2 mēnešus un viena mēneša laikā pēc attiecīga Iestādes brīdinājuma saņemšanas nesedz Mācību maksas parādu.
	6. Līguma izbeigšanas gadījumā Vecākam ir pilnībā jāizpilda visas Līgumā noteiktās saistības.
17. **PIEMĒROJAMAIS LIKUMS UN STRĪDU IZSKATĪŠANAS KĀRTĪBA**
	1. Attiecības starp Pusēm nosaka Latvijas Republikas likumi, kā arī Iestādes iekšējo kārtību reglamentējošie noteikumi.
	2. Strīdus, kas radušies Līguma darbības laikā, Puses risina sarunu ceļā Iestādē. Ja vienošanās nav panākta 30 dienu laikā, tad jautājums tiek nodots izskatīšanai Latvijas Republikas tiesā pēc piekritības.
18. **NOBEIGUMA NOTEIKUMI**
	1. Līgums ir sastādīts un parakstīts 2 (divos) autentiskos eksemplāros ar vienādu juridisko spēku, katrai Pusei pa vienam eksemplāram.
	2. Puses apņemas nekavējoties paziņot viena otrai par savas korespondences saņemšanas adreses, elektroniskā pasta adreses, kontakttālruņa vai citas būtiskas informācijas, kas var ietekmēt Līguma pienācīgu izpildi, izmaiņām un uzņemas pilnu atbildību par šī pienākuma savlaicīgu nepildīšanu.
19. **PUŠU REKVIZĪTI UN PARAKSTI**

|  |  |
| --- | --- |
| **Iestāde** | **Vecāks** |
| Nosaukums: | **Handbola skola** | Likumiskā pārstāvja vārds, uzvārds: | Vārds Uzvārds |
| Pārstāvis (amats, vārds, uzvārds):  | Valdes locekle,Elīna Mārtiņa | Personas kods:  | Personas kods |
| Reģistrācijas Nr.: | 40008300618 | Radniecība: | Radniecība |
| Juridiskā adrese: | Lizuma iela 1, Rīga, LV-1006 | Dokuments, kas apliecina tiesības pārstāvēt Audzēkni, ja nav vecāks:  | Dokumenta nosaukums  |
| Tālruņa Nr. | 25396959 | Vecāka deklarētā adrese: | Deklarētā adrese |
| E-pasta adrese: | info@handbolaskola.lv | Vecāka tālruņa Nr.: | Tālruņa Nr. |
|  | Vecāka e-pasta adrese: | E-pasta adrese |

|  |  |  |
| --- | --- | --- |
|  |  |  |
| *(paraksts, paraksta atšifrējums)* | *(paraksts, paraksta atšifrējums)\** |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU